CELEX: 22012D0061
Language: ro
Date: 2012-03-30 00:00:00
Title: Decizia nr. 61/2012 a Comitetului mixt al SEE din 30 martie 2012 de modificare a anexei XIII (Transporturile) și a Protocolului 37 la Acordul privind SEE

2.8.2012   
            
            
               RO
            
            
               Jurnalul Oficial al Uniunii Europene
            
            
               L 207/41
            
         DECIZIA NR. 61/2012 A COMITETULUI MIXT AL SEE
   din 30 martie 2012
   de modificare a anexei XIII (Transporturile) și a Protocolului 37 la Acordul privind SEE
   COMITETUL MIXT AL SEE,
   având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolele 98 și 101,
   întrucât:
   
               (1)
            
            
               Anexa XIII la acord a fost modificată prin Decizia nr. 27/2012 a Comitetului mixt al SEE din 10 februarie 2012 (1).
            
         
               (2)
            
            
               Protocolul 37 la acord a fost modificat prin Decizia nr. 104/2011 a Comitetului mixt al SEE din 30 septembrie 2011 (2).
            
         
               (3)
            
            
               Decizia 2009/584/CE a Comisiei din 31 iulie 2009 de instituire a Grupului director la nivel înalt privind SafeSeaNet (3) trebuie încorporată în acord.
            
         
               (4)
            
            
               În vederea unei bune funcționări a acordului, domeniul de aplicare al Protocolului 37 la Acordul privind SEE trebuie modificat pentru a include Grupul director la nivel înalt privind SafeSeaNet instituit prin Decizia 2009/584/CE și anexa XIII trebuie modificată pentru a specifica procedurile de asociere cu acest grup,
            
         ADOPTĂ PREZENTA DECIZIE:
   Articolul 1
   În anexa XIII la acord, după punctul 55aa (eliminat) se introduce următorul text:
   
               „55ab.
            
            
               
                  32009 D 0584: Decizia 2009/584/CE a Comisiei din 31 iulie 2009 de instituire a Grupului director la nivel înalt privind SafeSeaNet (JO L 201, 1.8.2009, p. 63).
               Modalități de asociere a statelor AELS, în conformitate cu articolul 101 din acord:
               Fiecare stat AELS poate, în conformitate cu articolul 3 din Decizia 2009/584/CE, nominaliza o persoană care să participe ca observator la reuniunile Grupului director la nivel înalt privind SafeSeaNet.”
            
         Articolul 2
   În Protocolul 37 la acord (care conține lista prevăzută la articolul 101) se inserează următorul punct:
   
               „34.
            
            
               Grupul director la nivel înalt privind SafeSeaNet (Decizia 2009/584/CE a Comisiei).”
            
         Articolul 3
   Textele Deciziei 2009/584/CE în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 4
   Prezenta decizie intră în vigoare la 1 mai 2012, cu condiția să se fi efectuat toate notificările prevăzute la articolul 103 alineatul (1) din acord către Comitetul mixt al SEE (4) sau la data intrării în vigoare a Deciziei nr. 59/2012 a Comitetului mixt al SEE din 30 martie 2012 (5), dacă această dată este ulterioară.
   Articolul 5
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 30 martie 2012.
      
         
            Pentru Comitetul mixt al SEE
         
         
            Președintele interimar
         
         Gianluca GRIPPA
      
   
   
      (1)  JO L 161, 21.6.2012, p. 33.
   
      (2)  JO L 318, 1.12.2011, p. 42.
   
      (3)  JO L 201, 1.8.2009, p. 63.
   
      (4)  Nu au fost semnalate obligații constituționale.
   
      (5)  A se vedea pagina 39 din prezentul Jurnal Oficial.